als_Latn dik_Latn sag_Latn
Fikja e dritave të katedrales në Këln është një nga format e kundër protestave që shoqëria gjermane po bën ndaj grupit “Patriotet Europiane”, ose ndryshe Pegida në shtetin e Gjermanisë. Ata akuzojnë anëtarët e Pegidës si mbështetësit e ekstremizmit. Kjo lloj proteste i bashkohet serisë së tubimeve dhe kundër tubimeve në qytetet kryesore të Gjermanisë si, Shtutgardi, Berlini, Dersden dhe Këln që mbahen që prej muajit tetor. Sipas mediave vendase, vetëm të martën 22 mijë demonstrues patriotë pushtuan rrugët në qytetet kryesore gjermane. Grupi Pegida është kritikuar gjerësisht nga politika gjermane, përfshi këtu dhe vetë kancelaren Angela Merkel. Ai është themeluar nga aktivisti Lutz Bakman në tetor të vitit 2014. Aleanca përbëhet nga ekstremistë të djathtë të vetëquajtur si patriotë evropian që janë kundër përhapjes së islamit në perëndim.
als_Latn